b'\n_START_ARTICLE_\nOb\xc4\x8dina Dravograd\n_START_SECTION_\nNaselja v ob\xc4\x8dini\n_START_PARAGRAPH_\nBukovska vas, Dobrova pri Dravogradu, Dravograd, \xc4\x8crne\xc4\x8de, \xc4\x8crne\xc5\xa1ka Gora, Gor\xc4\x8de, Gori\xc5\xa1ki Vrh, Kozji Vrh nad Dravogradom, Libeli\xc4\x8de, Libeli\xc5\xa1ka Gora, Ojstrica, Oti\xc5\xa1ki Vrh, Podklanc, Selovec, Sveti Bo\xc5\xa1tjan, Sveti Danijel, Sveti Duh, \xc5\xa0entjan\xc5\xbe pri Dravogradu, Tolsti Vrh, Trbonje, Tribej, Velka, Vi\xc4\x8d, Vrata\n_START_SECTION_\nDravograjski svet od 6. do 11. stoletja\n_START_PARAGRAPH_\nKonec 6. stoletja so prihajali Slovenci koro\xc5\xa1kega naselitvenega toka iz celjske smeri v prometno zelo ugodno le\xc5\xbee\xc4\x8di dravograjski svet. Poseljevanje je omogo\xc4\x8dala mo\xc4\x8dna avarskoslovanska plemenska zveza. Kot njena sestavina so Slovenci jemali svojo bodo\xc4\x8do domovino germanskim Langobardom in gr\xc5\xa1ki bizantinski dr\xc5\xbeavi._NEWLINE_V drugi \xc4\x8detrtini 7. stoletja so dravograjski Slovenci \xc5\xbeiveli v svobodni \xc4\x8dehoslovenski Samovi in valukovi plemenski zvezui, nato pa stoletje dolgo v samostojni kne\xc5\xbeevini Karantaniji. Proti sredini 8.stoletja je Karantanija zgubila svobodo. Njeni vladarji so morali priznavati bavarsko in z njo \xc5\xbee tudi frankovsko oziroma kasneje nem\xc5\xa1ko oblast. Med Karantance sta se \xc5\xa1irila kr\xc5\xa1\xc4\x8danstvo in fevdalna dru\xc5\xbebena ureditev. Ob koncu 8. stoletja je bila Drava cerkvenoupravna lo\xc4\x8dnica med salzbur\xc5\xa1ko nad\xc5\xa1kofijo in oglejskem patriarhatom skoraj tiso\xc4\x8d let. v drugi polovici 10. stoletja je Koro\xc5\xa1ka bila \xc5\xbee vojvodina nem\xc5\xa1kega cesarstva. Obdravska zemlja med Dravogradom in Mariborom je stopila bolj v lu\xc4\x8d zgodovine \xc5\xa1ele v zvezi z za\xc4\x8detno dobo \xc5\xa1entpavelskega samostana, ustanovljenega 1091. Zgleda, da so zahodne predele takrat obvladovali plemi\xc4\x8di Askvinski, vzhodne pa Spanheimi.\n_START_SECTION_\n12. stoletje\n_START_PARAGRAPH_\nNa za\xc4\x8detku 12. stoletja je postalo jasno, da je Dravska dolina pretesna za nasprotujo\xc4\x8da si nasilne\xc5\xbea. Leta 1106 so zmagali Spanheimi, ki so leta 1122 postali tudi koro\xc5\xa1ki vojvode. Mo\xc4\x8d podravskega mejnega grofa Bernarda Spanheima iz Maribora in njegove vdove je odrinila Askvine in z njimi Koro\xc5\xa1ko na vzhod do Vrat in Me\xc5\xbee. Spanheimska zmaga je najbolj koristila \xc5\xa0entpavlu.Med samostan in njegovo \xc5\xa1tajersko zemljo vzhodno od Vrat pa so se za Askvini nevarno vrnili spanheimski sorodniki Lebenaui in Tru\xc5\xa1enjski. Slednji so se polastili na sile ob\xc4\x8dutljivi to\xc4\x8dki dravograjske zemlje. Z njenimi gospodarji ni mogla sentapvelska benediktija \xc5\xbeiveti v strpnih odnosih._NEWLINE_Vir:800 let Dravograd, Skup\xc5\xa1\xc4\x8dina ob\xc4\x8dine Dravograd, 1985'